Document ID: 31982R1852

KOMISJONI MÄÄRUS (EMÜ) nr 1852/82,
9. juuli 1982,
millega muudetakse viiendat korda määrust (EMÜ) nr 2960/77 sekkumisametite valduses oleva oliiviõli müügi üksikasjalike eeskirjade kohta
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta,1 viimati muudetud määrusega (EMÜ) nr 1413/82,2 eriti selle artikli 12 lõiget 4,
ning arvestades, et:
komisjoni määruse (EMÜ) nr 2960/773 (viimati muudetud määrusega (EMÜ) nr 3473/804) artikli 1 lõikes 2 sätestatakse, et sekkumisametite valduses oleva oliiviõli ekspordiks müümise korral tuleb õli eksportida viie müügikuule järgneva kuu jooksul;
kogemused on näidanud, et eksportijatel on teatavate sihtkohtade puhul kõnealusest tähtajast kinnipidamisega raskusi; kõnealust tähtaega tuleks pikendada aja võrra, mis on vajalik ekspordi nõuetekohaseks toimumiseks;
praegu ei tohi töötlemata õli puhul eksporditoetust anda; ekspordi jaoks toimuva müügi nõuetekohase haldamise tagamiseks tuleks sätestada, et alaliste pakkumismenetluste raames müüdav õli tuleb eksportida toidukõlblikuna;
sekkumisametite poolt müüdud õli eksportimise puhul on oht, et kõnealune õli segatakse spekulatsiooni eesmärgil töötlemata õliga; selle vältimiseks tuleks määruse (EMÜ) nr 2960/77 artikli 1 lõiget 2 muuta, sätestades, et sekkumisest müüdud õli võib segada üksnes toidukõlbliku õliga;
käesoleva määrusega ettenähtud meetmed on kooskõlas õli- ja rasvaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 2960/77 artikli 1 lõige 2 asendatakse järgmisega:
"2. Ekspordiks müümise puhul tuleb õli eksportida kuue müügikuule järgneva kuu jooksul ilma täiendava töötlemiseta või pärast ühe järgneva töötlemisprotsessi läbimist:
a) rafineerimine;
b) pakkimine kindlaksmääratud mahuga kontaktpakenditesse.
Kõikidel juhtudel peab eksporditav õli olema ettenähtud otseselt toiduks. Seda võib segada üksnes muu toidukõlbliku oliiviõliga."
Artikkel 2
Käesolev määrus jõustub Euroopa Ühenduste Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 9. juuli 1982

Labels: 3
17